CELEX: 62017TA0612
Language: et
Date: 2021-11-10 00:00:00
Title: Kohtuasi T-612/17: Üldkohtu 10. novembri 2021. aasta otsus – Google ja Alphabet versus komisjon (Google Shopping) (Konkurents – Turgu valitseva seisundi kuritarvitamine – Kaupade üldotsing ja spetsialiseeritud otsing internetis – ELTL artikli 102 ja EMP lepingu artikli 54 rikkumise tuvastamise otsus – Kuritarvitamine võimendusega – Kaupade või teenuste omadustel põhinev konkurents või konkurentsivastane tegevus – Tingimused, mille korral saavad konkurendid kasutada turgu valitseva seisundiga ettevõtja teenust, mille kasutamist ei ole võimalik tõhusalt asendada – Omaenda spetsialiseeritud otsingu teenuse tulemuste eelistatud esitamine turgu valitseva seisundiga ettevõtja poolt – Mõju – Faktilisele olukorrale vastupidise stsenaariumi ettekujutamise vajadus – Puudumine – Objektiivsed põhjendused – Puudumine – Võimalus määrata trahv teatud asjaolusid arvestades – Suunised trahvide arvutamise meetodi kohta – Täielik pädevus)

17.1.2022   
            
            
               ET
            
            
               Euroopa Liidu Teataja
            
            
               C 24/25
            
         
      Üldkohtu 10. novembri 2021. aasta otsus – Google ja Alphabet versus komisjon (Google Shopping)
      (Kohtuasi T-612/17) (1)
      
      (Konkurents - Turgu valitseva seisundi kuritarvitamine - Kaupade üldotsing ja spetsialiseeritud otsing internetis - ELTL artikli 102 ja EMP lepingu artikli 54 rikkumise tuvastamise otsus - Kuritarvitamine võimendusega - Kaupade või teenuste omadustel põhinev konkurents või konkurentsivastane tegevus - Tingimused, mille korral saavad konkurendid kasutada turgu valitseva seisundiga ettevõtja teenust, mille kasutamist ei ole võimalik tõhusalt asendada - Omaenda spetsialiseeritud otsingu teenuse tulemuste eelistatud esitamine turgu valitseva seisundiga ettevõtja poolt - Mõju - Faktilisele olukorrale vastupidise stsenaariumi ettekujutamise vajadus - Puudumine - Objektiivsed põhjendused - Puudumine - Võimalus määrata trahv teatud asjaolusid arvestades - Suunised trahvide arvutamise meetodi kohta - Täielik pädevus)
      (2022/C 24/31)
      Kohtumenetluse keel: inglise
      
         Pooled
      
      
         Hagejad: Google LLC, varem Google Inc. (Mountain View, California, Ameerika Ühendriigid), Alphabet, Inc. (Mountain View) (esindajad: advokaadid T. Graf, R. Snelders, C. Thomas ja K. Fountoukakos-Kyriakakos, R. O’Donoghue, QC, M. Pickford, QC, ning barrister D. Piccinin)
      
         Kostja: Euroopa Komisjon (esindajad: T. Christoforou, N. Khan, A. Dawes, H. Leupold ja C. Urraca Caviedes)
      
         Hagejate toetuseks menetlusse astuja: Computer & Communications Industry Association (Washington, DC, Ameerika Ühendriigid) (esindajad: advokaadid J. Killick ja A. Komninos)
      
         Kostja toetuseks menetlusse astujad: Saksamaa Liitvabariik (esindajad: J. Möller, S. Heimerl ja S. Costanzo), EFTA järelevalveamet (esindajad: C. Zatschler ja C. Simpson), Euroopa Tarbijaliitude Amet (BEUC) (Brüssel, Belgia) (esindaja: advokaat A. Fratini), Infederation Ltd (Crowthorne, Ühendkuningriik) (esindajad: solicitors A. Morfey, S. Gartagani, L. Hannah, A. D’heygere ja K. Gwilliam ning advokaat T. Vinje), Kelkoo (Pariis, Prantsusmaa) (esindajad: advokaadid J. Koponen ja B. Meyring), Verband Deutscher Zeitschriftenverleger eV (Berliin, Saksamaa) (esindajad: professor T. Höppner ning advokaadid P. Westerhoff ja J. Weber), Visual Meta GmbH (Berliin) (esindajad: professor T. Höppner ja advokaat P. Westerhoff), BDZV – Bundesverband Digitalpublisher und Zeitungsverleger eV, varem Bundesverband Deutscher Zeitungsverleger eV (Berliin) (esindajad: professor T. Höppner ja advokaat P. Westerhoff), Twenga (Pariis) (esindajad: advokaadid L. Godfroid, S. Hautbourg ja S. Pelsy)
      
         Ese
      
      ELTL artiklil 263 põhinev nõue esimese võimalusena tühistada komisjoni 27. juuni 2017. aasta otsus C(2017) 4444 final, milles käsitletakse ELTL artikli 102 ja EMP lepingu artikli 54 kohast menetlust (juhtum AT.39740 – Google’i otsinguteenus (Google Shopping)), ning teise võimalusena tühistada hagejatele määratud trahv või vähendada selle suurust.
      
         Resolutsioon
      
      
                  1.
               
               
                  Tühistada komisjoni 27. juuni 2017. aasta otsuse C(2017) 4444 final, milles käsitletakse ELTL artikli 102 ja EMP lepingu artikli 54 kohast menetlust (juhtum AT.39740 – Google’i otsinguteenus (Google Shopping)), artikkel 1 üksnes osas, milles Euroopa Komisjon tuvastas, et Google LLC ja Alphabet, Inc. rikkusid neid sätteid kolmeteistkümne riigi üldotsingu turul Euroopa Majanduspiirkonnas (EMP), neil turgudel avaldunud konkurentsivastaste tagajärgede põhjal.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta Google’i ja Alphabeti kohtukulud nende endi kanda ja mõista neilt välja komisjoni kohtukulud, välja arvatud need, mis komisjon kandis Computer & Communications Industry Associationi menetlusse astumise tõttu.
               
            
                  4.
               
               
                  Jätta Computer & Communications Industry Associationi kohtukulud tema enda kanda ning mõista temalt välja kohtukulud, mis komisjon kandis tema menetlusse astumise tõttu.
               
            
                  5.
               
               
                  Jätta Saksamaa Liitvabariigi, EFTA järelevalveameti, Euroopa Tarbijaliitude Ameti (BEUC), Infederation Ltd, Kelkoo, Verband Deutscher Zeitschriftenverleger eV, Visual Meta GmbH, BDZV – Bundesverband Digitalpublisher und Zeitungsverleger eV ja Twenga kohtukulud nende endi kanda.
               
            
         (1)  ELT C 369, 30.10.2017.